OpenLLM-France/wikimedia huggingface dataset:
# National Gallery

«National Gallery» té aquests significats:
* Austràlia:
** National Gallery of Australia a Canberra
** National Gallery of Victoria a Melbourne
* Bermudes: Bermuda National Gallery
* Bulgària: National Art Gallery (Bulgària) (en búlgar: Национална художествена галерия) a Sofia
* Canadà: National Gallery of Canada (o Musée des beaux-arts du Canada) a Ottawa
* Estats Units: National Gallery of Art a Washington DC
* Irlanda: National Gallery of Ireland a Dublín
* Namíbia: National Art Gallery of Namibia a Windhoek
* Regne Unit:
** National Gallery de Londres
** National Gallery of Scotland a Edimburg
** National Museum Cardiff, abans anomenat National Museum and Gallery of Wales
* Sud-àfrica: South African National Gallery a Ciutat del Cap
* Tailàndia: National Gallery of Art (Bangkok)
# Natural

«Natural» té aquests significats:
* Natural, relatiu a la natura o a la naturalesa, particular o general
* Natural (naturalesa humana)
* Abundància natural
* Filosofia natural
* Gas natural
* Història natural
* Nombre natural
* Patrimoni natural
* Reserva natural
* Satèl·lit natural
* Selecció natural
Viccionari
# Naufragi de l'estany de Banyoles

El Naufragi de l'estany de Banyoles és un incident que va tenir lloc el 8 d'octubre de 1998 a les 11:00 hores, quan una embarcació de passeig va naufragar amb 141 passatgers a l'Estany de Banyoles, a Banyoles causant la mort de 21 persones, tots ells jubilats francesos, i va deixar ferides físiques o psíquiques unes altres 65.
Durant el judici posterior, el fiscal va sol·licitar quatre anys de presó i indemnitzacions per valor de més de 12 milions d'euros per als tres acusats de 21 delictes d'homicidi per imprudència. El dia 3 de febrer de 2003 va sortir la sentència on es va condemnar a dos anys i mig de presó als tres responsables del naufragi de l'Oca a Banyoles, Simón Rodríguez Jiménez i Bartomeu Gayolà Pujol, i l'exregidor de l'Ajuntament de Banyoles Josep Alsina, per 21 delictes d'homicidi per imprudència greu.
Tant els propietaris del catamarà com l'Ajuntament de Banyoles van recórrer la sentència. La Federació de Municipis de Catalunya va criticar la decisió perquè entenia que la responsabilitat de regular les embarcacions del llac és competència de l'Estat.

## Referències

* ↑ «Sentencia naufragi oca banyoles». www.poderjudicial.es, 03-02-2003, pàg. 93.
* ↑ «Condenan a dos años y medio de cárcel a los tres responsables del naufragio de Banyoles». La Vanguardia.
# Naugaon

Naugaon o Naogong fou un estat tributari protegit a l'agència de Malwa, Índia central.
Els ingressos s'estimaven vers el 1900 en 114 rúpies. El sobirà portava el títol de thakur i era un rajput jadon. Rebia tankah de Gwalior i posseïa tanmateix un petit jagir en nom dels Sindhia.
Vegeu també: Naugaon (Bundelkhand)

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908. , article Malwa Agency
# Naugaon (Bundelkhand)

Naugaon o Nowgong fou una ciutat i campament militar britànic a l'estat de Chhatarpur, quarter general de l'agent polític del Bundelkhand. Era campament de tropes britàniques i natives i quarter general del departament d'Obres Públiques de l'Índia central. És a 35 km d'Harpalpur. El 1901 tenia una població d'11.507 habitants. El cantonment (campament militar) fou creat el 1843 i fou ampliat el 1869 amb més territoris adquirits al raja de Chhatarpur. El 1874 es va comprar el poble de Pipri i terres a l'entorn i es va formar l'estació civil o seu de govern de l'agència del Bundelkhand. Avui forma part del districte de Chhatarpur a Madhya Pradesh. El 1857 la guarnició formada per una ala del 12è d'infanteria de Chennai, un ala del 14è de cavalleria irregular i 6 canons del 9è d'una bateria nativa, es va revoltar el 10 de juliol però els europeus foren respectats i van poder marxar a Banda sense ser molestats.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Naufraguen les tradicions

Naufraguen les tradicions va ser el cadafal faller plantat per Julià Puche a Na Jordana en 1975. Era l'última vegada que Puche plantaria en secció especial, i va obtenir el primer premi, el tercer en la història de Na Jordana, i el segon obtingut per Puche amb aquella comissió.

## Història

Puche, que tenia el seu taller a Guillem de Castro i va començar a plantar falles per a la desapareguda falla Guillem de Castro-Na Jordana-Beneficència a finals dels anys 40, va treballar durant set anys seguits per a Plaça de Na Jordana, consolidant-se com artista i obtenint un primer premi en 1965. A finals de la dècada i fins als primers 70, planta quatre anys en Convent Jerusalem, obtenint dos primers premis d'especial i dos ninots indultats. En 1973 torna a plantar en Na Jordana, sent el cadafal de 1975 l'últim que plantaria en secció especial.

## Explicació de la falla

Esta falla va obtenir un triplet (primer premi de secció especial, primer d'enginy i gràcia i ninot indultat), sent el primer dels quatre obtinguts per Na Jordana, i el primer de dos (l'altre, 1980, en primera A) obtinguts per Julià Puche.
La falla representava un dolçainer i un tabaleter muntats a un vaixell víquing que s'enfonsava, representant el declivi de les tradicions valencianes front a noves pràctiques culturals. El ninot indultat va ser una figura que representava un iaio llegint una auca als seus nets.

## Referències

* 1 2 3 4 5 6 7 Stardust memories, article de Vicent Borrego i Pitarch en 2015
* 1 2 3 Mozar Herrando, Javier. «“Naufraguen les tradicions” de Julián Puche Ferrándiz. Plaza de Na Jordana (1975)». Hablemos de Fallas, 11-09-2013. Arxivat de l'original el 2016-03-03.
# Naus Casals

Les Naus Casals és una obra de Ripoll protegida com a Bé Cultural d'Interès Local.

## Descripció

Es tracta de cinc naus fetes d'obra vista amb coberta corba a un sol vessant. El cos que dona a la carretera presenta cinc compartiments, separats cadascun per unes pilastres. A cadascun hi ha finestrals de vidre de grans proporcions i la base és d'obra vista i pedra picada. Lateralment, per la banda que dona a Ripoll, s'hi afegiren posteriorment altres naus industrials.

## Referències

* ↑ «Naus Casals». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 18 març 2019].
# Nivenia

Nivenia és un gènere de plantes amb flor de la família de les iridáceas que va ser descrit per primera vegada com un gènere l'any 1808. Pertany a un grup de gèneres, juntament amb Klattia i Witsenia, conegut com a "iridàcies llenyoses". Les plantes d'aquest petit grup creixen fins a formar arbustos amb tiges llenyoses. Les espècies del gènere estan restringides en la distribució a una zona de la província del Cap de Sud-àfrica.
El nom del gènere és un homenatge al botànic escocès James Niven (1774-1826), un dels primers en anomenar el gènere.

## Espècies

* Nivenia argentea Goldblatt
* Nivenia binata Klatt
* Nivenia concinna N.E.Br - Viljoens Pass
* Nivenia corymbosa (Ker Gawl.) Baker
* Nivenia dispar N.E.Br - Olifantskloof
* Nivenia fruticosa (L.f.) Baker - Langeberg Mountains
* Nivenia inaequalis Goldblatt & J.C.Manning
* Nivenia levynsiae Weim.
* Nivenia parviflora Goldblatt
* Nivenia stenosiphon Goldblatt
* Nivenia stokoei (L.Guthrie) N.E.Br. - Caledon

## Referències

* 1 2 «Kew World Checklist of Selected Plant Families». Arxivat de l'original el 2020-08-28. [Consulta: 16 novembre 2018].
* ↑ «Nivenia argentea misunderstood, and the new species Nivenia inaequalis (Nivenioideae)». Bothalia, 37, 2, 2007, pàg. 192–96.
* Peter Goldblatt & Fay Anderson. The Woody Iridaceae: Nivenia, Klattia, and Witsenia. Systematics, Biology, & Evolution. Timber Press, 1993
* Some observations about woody Irids by Martin Grantham

## Enllaços externs

* Nivenia en Pacificbulbsociety
# Norris (Tennessee)

Norris és una població dels Estats Units a l'estat de Tennessee. Segons el cens del 2000 tenia 1.446 habitants.

## Demografia

Segons el cens del 2000, Norris tenia 1.446 habitants, 644 habitatges, i 426 famílies. La densitat de població era de 81,3 habitants/km².
Dels 644 habitatges en un 29,2% hi vivien nens de menys de 18 anys, en un 54,8% hi vivien parelles casades, en un 8,7% dones solteres, i en un 33,7% no eren unitats familiars. En el 31,8% dels habitatges hi vivien persones soles el 16,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,83.
Per edats la població es repartia de la següent manera: un 23,2% tenia menys de 18 anys, un 5% entre 18 i 24, un 24,5% entre 25 i 44, un 28,1% de 45 a 60 i un 19,2% 65 anys o més.
L'edat mediana era de 43 anys. Per cada 100 dones de 18 o més anys hi havia 79,3 homes.
La renda mediana per habitatge era de 47.105 $ i la renda mediana per família de 55.179 $. Els homes tenien una renda mediana de 41.813 $ mentre que les dones 27.727 $. La renda per capita de la població era de 29.832 $. Entorn del 0,7% de les famílies i el 4,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Norris». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Norris». American Fact Finder. Oficina del Cens dels Estats Units, 12-01-2010.
# Natalia Rodríguez Martínez

Natalia Rodríguez Martínez (Tarragona, 2 de juny de 1979) és una ex-atleta i política catalana, que competia en 1500 metres llisos.

## Biografia

La seva especialitat és el mig fons i compta amb la millor marca espanyola de tots els temps de 1500 metres llisos a l'aire lliure, rècord que va establir el 28 d'agost de 2005 a Rieti amb un temps de 3:59.51.
En el Campionat del Món d'atletisme de Berlín 2009 va creuar en primer lloc l'arribada a la final dels 1.500 m llisos, però va ser posteriorment desqualificada per fer caure l'atleta Gelete Burka a falta de 200 metres pel final.
En el Campionat del Món d'atletisme en pista coberta de 2010 celebrat a Doha (Qatar) va aconseguir la medalla de plata en la prova dels 1.500 m llisos amb un temps de 4:08.30 per darrere de l'etíop Kalkidamn Gezahegne, el 14 de març de 2010 sent la primera catalana de la història en guanyar una Medalla als Mundials d'Atletisme.
Als 1.500 m llisos del Campionat d'Europa d'atletisme de 2010, celebrat l'1 d'agost de 2010 a Barcelona (Catalunya), va arribar en la tercera posició.
Va ser breument regidora d'esports de l'Ajuntament de Tarragona. Actualment regenta un centre de fisioteràpia a Tarragona.

## Referències

* ↑ «Real Federación Española de Atletismo». Arxivat de l'original el 2014-02-22. [Consulta: 22 juliol 2018].
* ↑ «1500 Metres Final Women Results». Arxivat de l'original el 2012-08-01. [Consulta: 18 març 2010].
* ↑ «Del paraíso al infierno en media hora» (en castellà). El Mundo, 23-08-2009. [Consulta: 9 agost 2023].
* ↑ «Los jueces le quitan el oro a Natalia Rodríguez» (en castellà). El País, 23-08-2009. [Consulta: 9 agost 2023].
* ↑ «Natalia Rodríguez, subcampeona del mundo de 1.500 metros». El País.
* ↑ «"Aquest és un podi agredolç". Natàlia Rodriguez. Noticlia de l'Avui+ElPunt».
* ↑ «Natàlia Rodríguez deixa el Nàstic pel seu càrrec polític». Diari Ara [Barcelona], núm.352, 17-11-2011, p.44. ISSN: 2014-010X.
* ↑ «Natalia Rodríguez, de los Juegos Olímpicos a vivir dando masajes». La Vanguardia.
# Natalia Sancha

Natalia Sancha (Huelva, 1979) és una fotoperiodista andalusa especialitzada en el món àrab.
La seva mare d'Almonaster la Real i el seu pare d'Aroche es van traslladar a viure a Algèria per motius laborals des que ella va néixer fins que va tenir 10 anys. Després es van traslladar a Madrid, on va estudiar Periodisme a la Universitat Complutense (2004). També té un màster en Ciències Polítiques per l'Institut d'Estudis Polítics de París. Amb la beca Fulbright va fer el màster en Estudis Àrabs i Ciències Polítiques per la Universitat de Georgetown.
L'aixecament Zapatista del 200 va ser la seva primera experiència com a periodista, tot i que no va vendre res. El 2003 va repetir després d'anar als territoris palestins. Va provar de treballar un temps en laboratoris d'idees com la fundació Alternativas o el Real Instituto Elcano, on estaria fins al 2008. També va començar a ser delegada de l'ONG Cives Mundi, el que va fer fins al 2015.
Des del 2008 viu al Líban. Des del 2013 és col·laboradora del diari El País per a Síria i el Líban. També publica a agències com Associated Press o France Presse, a revistes com El País Semanal o Revista 5W, i a diaris com Egypt Independent; Afkar/Ideas, Política Exterior, Jadaliyya i Esglobal.
És coautora del llibre Siria. La primavera marchita coordinat per Antonio Pampliega el 2015, on participa cobrint el govern de Síria, una zona de difícil accés pels professionals estrangers. També ha participat a Passing Throuth, un llibre de fotografia sobre els refugiats sirians del sur de Turquia. També ha participat a l'exposició Ellas. Metamorfosis sirias, o Acampa Coruña 2019.

## Referències

* ↑ «» Natalia Sancha - Esglobal - Política, economía e ideas sobre el mundo en español» (en castellà). [Consulta: 5 octubre 2020].
* 1 2 3 4 García, Rosa Mora. «La fotoperiodista onubense Natalia Sancha nos cuenta su experiencia desde Líbano» (en castellà), 10-02-2016. [Consulta: 5 octubre 2020].
* ↑ Ana Del Paso. Reporteras españolas, testigos de guerra.: De las pioneras a las actuales. Penguin Random House Grupo Editorial España, 21 June 2018, p. 121–. ISBN 978-84-9992-857-9.
* 1 2 «Natalia Sancha, una fotoperiodista en zones de conflicte compromesa en la igualtat, els drets humans i la defensa de la població civil». [Consulta: 5 octubre 2020].
* ↑ EP. «Natalia Sancha, fotoperiodista: "Siria es un psiquiátrico enorme"» (en castellà), 22-06-2019. [Consulta: 5 octubre 2020].
# Notre jour viendra

Notre jour viendra és una pel·lícula francesa del 2010 coescrita i dirigida per Romain Gavras i coprotagonitzada per Vincent Cassel, que també n'és productor. El títol de la pel·lícula està inspirat en el lema dels republicans nord-irlandesos Tiocfaidh ár lá.

## Argument

Rémy (Barthélémy) és un jove pèl-roig que viu al nord-oest de França quan coneix Patrick (Cassel), un heterodox psiquiatre amb qui enceta un viatge sense destí predeterminat en un Porsche roig. Patrick i Rémy no tenen llengua, ni país ni exèrcit: són pèl-rojos. Junts lluitaran contra el món i la seva moral en una cerca caòtica de llibertat, fins que decideixen anar-se'n a Irlanda imaginant que els pèl-rojos hi són ben considerats.

## Repartiment

* Vincent Cassel: Patrick
* Olivier Barthélémy: Rémy
* Justine Lerooy : Natacha
* Vanessa Decat: Vanessa
* Boris Gamthety: Serge
* Rodolphe Blanchet: Joël
* Chloé Catoen: nena pèl-roja
* Sylvain Le Mynez: ostatge
* Pierre Boulanger: recepcionista
* Julie Vergult: Léa
* Mathilde Braure: mare de Rémy
* Camille Rowe: jove anglesa 1
* Joséphine de La Baume: jove anglesa 2
* Alexandra Dahlström: jove anglesa 3

## Referències

* ↑ Minguell, Jordi «Si la izquierda y la derecha existieran, yo votaría» (en castellà). El País [Madrid], 12-10-2010. ISSN: 1134-6582.
* ↑ «Nuestro Día Llegara de Romain Gavras – blogcruvi». [Consulta: 30 juliol 2020].
# North San Pedro

North San Pedro és una concentració de població designada pel cens dels Estats Units a l'estat de Texas. Segons el cens del 2000 tenia 920 habitants.

## Demografia

Segons el cens del 2000, North San Pedro tenia 920 habitants, 257 habitatges, i 219 famílies. La densitat de població era de 3.552,1 habitants/km².
Dels 257 habitatges en un 40,1% hi vivien nens de menys de 18 anys, en un 58% hi vivien parelles casades, en un 20,6% dones solteres, i en un 14,4% no eren unitats familiars. En l'11,7% dels habitatges hi vivien persones soles el 5,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,58 i el nombre mitjà de persones que vivien en cada família era de 3,89.
Per edats la població es repartia de la següent manera: un 33,5% tenia menys de 18 anys, un 12,4% entre 18 i 24, un 24,8% entre 25 i 44, un 18,2% de 45 a 60 i un 11,2% 65 anys o més.
L'edat mediana era de 28 anys. Per cada 100 dones de 18 o més anys hi havia 91,8 homes.
La renda mediana per habitatge era de 21.797 $ i la renda mediana per família de 22.440 $. Els homes tenien una renda mediana de 18.875 $ mentre que les dones 10.893 $. La renda per capita de la població era de 12.423 $. Aproximadament el 28,9% de les famílies i el 27,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North San Pedro». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- North San Pedro». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# North Shore (Virgínia)

North Shore és una concentració de població designada pel cens dels Estats Units a l'estat de Virgínia. Segons el cens del 2000 tenia 2.112 habitants.

## Demografia

Segons el cens del 2000, North Shore tenia 2.112 habitants, 994 habitatges, i 748 famílies. La densitat de població era de 59,7 habitants per km².
Dels 994 habitatges en un 15,1% hi vivien nens de menys de 18 anys, en un 70% hi vivien parelles casades, en un 4% dones solteres, i en un 24,7% no eren unitats familiars. En el 21,2% dels habitatges hi vivien persones soles el 8,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,12 i el nombre mitjà de persones que vivien en cada família era de 2,44.
Per edats la població es repartia de la següent manera: un 12,2% tenia menys de 18 anys, un 3,5% entre 18 i 24, un 18,4% entre 25 i 44, un 42,5% de 45 a 60 i un 23,5% 65 anys o més.
L'edat mediana era de 54 anys. Per cada 100 dones de 18 o més anys hi havia 98,8 homes.
La renda mediana per habitatge era de 55.288 $ i la renda mediana per família de 62.546 $. Els homes tenien una renda mediana de 34.323 $ mentre que les dones 24.612 $. La renda per capita de la població era de 34.028 $. Entorn de l'1,3% de les famílies i l'1,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Shore». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- North Shore». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Nitrianske Sučany

Nitrianske Sučany és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1249.

## Referències

* ↑ «Trenčiansky kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
* ↑ «História». [Consulta: 24 desembre 2021].
# Oborín

Oborín és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1221.
# Nodame Cantabile

Nodame Cantabile (のだめカンタービレ, Nodame Kantābire) és un manga de Tomoko Ninomiya. En 2004 va rebre un premi per millor shōjo manga per Kōdansha. Ha estat adaptada en la seua Japó natal com dorama (sèrie d'imatge real) i anime. Els mals de l'autora (per exemple la síndrome del túnel carpià) retarden la seua aparició continuada en la revista on es publica (Kiss).

## Referències

* ↑ «Nodame Cantabile Leads the Pack in Fans' Top Musical Anime» (en anglès). [Consulta: 16 maig 2022].
* ↑ «Kodansha Lists School Rumble, Alive, Nodame Cantabile, Princess Resurrection Manga on iTunes» (en anglès). [Consulta: 16 maig 2022].
* ↑ «Will the real Megumi Noda please stand up?». magnetic-rose.net, 28-05-2009. Arxivat de l'original el 2009-05-28. [Consulta: 16 maig 2022].
* ↑ «Nodame's Ninomiya to Return to Kiss Magazine in March (Updated)» (en anglès). [Consulta: 16 maig 2022].

## Enllaços externs

* Lloc web del manga a Kodansha Arxivat 2006-12-31 a Wayback Machine. (japonès)
# Nogi

Nogi (野木町, Nogi-machi) és una vila i municipi de la prefectura de Tochigi, a la regió de Kanto, Japó i pertanyent al districte de Shimotsuga. Tot i ser una vila eminentment agrària, Nogi també fa de ciutat dormitori per a les ciutats de Tochigi i Oyama.

## Geografia

El municipi de Nogi es troba localitzat al sud de la prefectura de Tochigi, sent el municipi més meridional d'aquesta. La vila es troba encara al nord de la plana de Kantō. El terme municipal de Nogi limita amb els termes d'Oyama i Tochigi al nord i amb Koga, pertanyent a la prefectura d'Ibaraki, al sud.

### Clima

Nogi té un clima continental humid caracteritzat per estius càlids i hiverns freds amb fortes nevades. La temperatura mitjana anual és de 14,3 graus. La mitjana anual de precipitacions és de 1.317 mil·límetres, sent setembre el mes més humid. La mitjana més alta la trobem al mes d'agost amb una temperatura de 26,4 graus i la més freda al gener, amb 3,1 graus.

## Història

Fins al començament de l'era Meiji, l'àrea on actualment es troba la vila de Nogi va formar part de l'antiga província de Shimotsuke. Durant el període Tokugawa, Nogi, pertanyent aleshores al feu de Koga, va sorgir com una casa de postes del Nikkō Kaidō o camí de Nikko, que connectava Edo amb Nikko. Després de la restauració Meiji, Nogi va formar breument part de la prefectura d'Ibaraki fins al 14 de novembre de 1871, quan passà a Tochigi. El poble de Nogi va ser creat juntament amb el districte de Shimotsuga l'1 d'abril de 1889, amb la creació del nou sistema de municipis. L'1 de gener de 1965, Nogi va esdevindre vila.

## Política i govern
### Alcaldes

En aquesta taula només es reflecteixen els alcaldes democràtics, és a dir, des de l'any 1947. En el cas concret de Nogi, la llista comença el 1963, quan es fundà la vila.
| Alcalde | Inici del mandat | Fi del mandat | Partit |
| Keisaku Mitsuhashi | 1963 | 1963 | Ind |
| Takuji Watanabe | 1963 | 1975 | Ind |
| Seiji Iwasaki | 1975 | 1979 | Ind |
| Yasuo Tateno | 1979 | 1987 | Ind |
| Yutaka Kanazawa | 1987 | 2003 | Ind |
| Genichi Nagata | 2003 | 2008 | Ind |
| Hiroko Mase | 2008 | - | Ind |

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| 7.982 | 8.238 | 8.737 | 11.018 | 9.974 | 11.983 | 16.454 |
| 1990 | 2000 | 2010 | 2020 | 2030 | 2040 | 2050 |
| 23.676 | 26.674 | 25.712 | 24.976 | - | - | - |

## Transport
### Ferrocarril

* Companyia de Ferrocarrils del Japó Oriental (JR East)
** Nogi

### Carretera

* Nacional 4

## Referències

* ↑ https://map.yahoo.co.jp/address?ac=09364
* ↑ Nogi climate data
* ↑ Statistics Bureau of Japan
# Occidozyga diminutivus

Occidozyga diminutivus és una espècie de granota que viu a les Filipines.
Està amenaçada d'extinció per la pèrdua del seu hàbitat natural.

## Referències

* Diesmos, A., Alcala, A., Brown, R., Afuang, L., Gee, G., Hampson, K., Diesmos, M.L., Mallari, A., Ong, P., Ubaldo, D.& Gutierrez, B. 2004. Occidozyga diminutivus. Llista Vermella d'Espècies Amenaçades de la UICN 2006. Consulta: 18 d'abril del 2008.